4. etappe av Vuelta a España 2009

4. etappe av Vuelta a España 2009 ble kjørt 1. september 2009 og gikk fra Venlo til Liège. Starten av etappen var preget av mange bruddforsøk, men først etter 21 km klarte en gruppe ryttere å opparbeide seg en betydelig luke til hovedfeltet. Dagens brudd bestod av Lars Boom (Rabobank), Javier Ramírez (Andalucía-Cajasur), Sergej Lagutin (Vacansoleil) og Dominik Roels (Team Milram). Utbryterne hadde på et tidspunkt en ledelse på 15 minutter før regnet begynte å pøse ned. Bruddet klarte å holde hovedfeltet fra seg over alle de kategoriserte stigningene, og Lars Boom var førstemann over streken på alle tre klatringene, og ble dermed den nye innehaveren av klatretrøya. Regnet og sidevind gjorde forholdene vanskelige og førte med seg velt i både i bruddet og i hovedfeltet der ryttere som Jakob Fuglsang og Gerald Ciolek deiset i bakken. Den siste resten av bruddet ble hentet inn med 15 km igjen til mål, og de neste kilometrene ble preget av flere resultatløse angrep. Etter rundt 222 km skjedde det en velt i hovedfeltet som hindret flere ryttere, blant annet sammenlagtlederen Fabian Cancellara, men siden velten skjedde innenfor de siste 3 kilometrene, ble ikke tidstapet til rytterne tatt med i sammendragsberegningen. De første 6-7 rytterne (fra Quick Step og Team Columbia) klarte seg unna velten og fikk en luke, og det tyske laget viste seg som det sterkeste laget for andre dag på rad da André Greipel spurtet inn til sin første etappeseier i Vueltaen i karrieren foran Wouter Weylandt fra Quick Step. Cancellara beholdt ledelsen i sammendraget, men måtte overlate kombinasjonstrøya til Dominik Roels. Greipel tok over ledelsen i poengkonkurransen, mens Liquigas beholdt sin ledelse i lagkonkurransen.

 Klatre- og spurtpoeng  
 1. klatring (Alto de Cauberg)  
Etter 76,5 km

 2. klatring (Alto de Cauberg)  
Etter 117,9 km

 3. klatring (Alto Mont Teux)  
Etter 183,2 km

 1. spurt (Herkenrade) 
Etter 127,7 km

 2. spurt (Liège) 

Etter 206 km

 Målgang (Liège) 
Etter 225,5 km

 Manglende ryttere 
 169  Charles Wegelius (SIL) brøt etter 153 km.

Referanser

 Eksterne lenker 
  Etappeside  på lavuelta.com 
  Etappeside  på lavuelta.com 
  Etappeside  på lavuelta.com 

 04
Kategori:Sykkelritt i Nederland
Kategori:Sykkelritt i Belgia

en:2009 Vuelta a España, Stage 1 to Stage 11#Stage 4